**HELE LISTEN OVER REFLEKTIONSOPGAVER I FORBINDELSE MED DE STUDERENDES SAMARBEJDSERFARINGER I PROJEKTGRUPPER**

**Hvad motiverer og engagerer i en projektgruppe?**

”Reflektere over følgende spørgsmål:

1. Hvad får **det bedste frem i dig** i et projektsamarbejde?
2. Hvad driver **dit engagement** i et projektsamarbejde, og hvad hæmmer det?
3. Hvad bidrager ud fra din erfaringer til **det** **fælles engagement** i et projektsamarbejde?”

**Hvad skal en samarbejdsaftale indeholde ud fra dine erfaringer?**

– projektgruppens forventningsafstemning i begyndelse af et projektsamarbejde:

”Opstil en liste, hvor du angiver de emner, som du mener, er gode at få forventningsafstemt og forhandlet på plads i begyndelsen af et projektarbejde.

Begrund dine punkter ud fra negative og positive erfaringer fra de projektgrupper, du har deltaget i.”

**Gruppe- og selvnarrativer fra din deltagelse i projektgrupper**

”Beskriv to projektgruppeforløb som narrativer, hvor du i den ene gruppe udviklede et positivt selvnarrativ, og du i den anden et negativt eller mindre positivt. Udform for hver af de valgte gruppeforløb et selvnarrativ med dig som hovedperson og et gruppenarrativ, hvor du ser gruppen ”udefra”. Lad dine narrativer være udstrakt over hele projektforløbet, ved at lade følgende opstartssætninger indgå i din fortælling: *Under gruppedannelsen …, Midt i forløbet…, 14 dage før aflevering...*”

**Hvordan ”gør” man projekter i grupper?**

**Om deltagerens, projektarbejdets og samarbejdets praksisformer**

”Besvar spørgsmålet ved at tage udgangspunkt i en gruppe, som du selv har deltaget i og beskriv, hvad du og gruppen gjorde for sammen at lykkes med jeres projektsamarbejde og for at få en meningsfuld proces. Lav til sidst i din besvarelse en opsamling af dine pointer i form af en kogebogsvejledning til uerfarende projektgruppemagere.”

**Beskriv en konflikt i et projektgruppesamarbejde**

”Beskrive en konfliktsituation, som du har erfaret fra din deltagelse i en af en af dine projektgruppeforløb. Navngiv konflikten og reflekterer over konfliktens konsekvenser for jeres samarbejdsproces – negativt såvel som positivt. Ud fra dine erfaringer i dag, kunne du og din gruppe med fordel have gjort noget andet før, under og efter konflikten opstod?”

**Min udvikling af samarbejdskompetencer gennem deltagelse i skiftende projektgrupper**

”Besvar opgaven ved at du på skift tager udgangspunkt i de enkelte projektgrupper, som du har deltaget i på RUC indtil nu. Prøv for hver gruppe at identificerer refleksioner og meningsforhandlinger, processer, situationer, udfordringer, konflikter og oplevelser i øvrigt, som du mener, der har bidraget til din læreproces og kompetenceudvikling, både som deltager (**jeg-perspektiv**) og i forhold til at få et projektgruppesamarbejde til at fungere (**vi-perspektiv**).”